شه‌فه‌ق نيوز/ حه‌سه‌ن رۆحانى سه‌رۆك كۆمار ئيران، جه‌خت له‌بان ئاسايش ناوچه‌گه‌ كرد و وت مه‌گه‌ر وه‌ ده‌رچگن هيزه‌يل ئه‌مريكى ئاسايش له‌ ناوچه‌گه‌ به‌رقه‌رار بدێ و دامه‌زرانن هه‌ر هاوپه‌يمانييگ ئه‌منييش له‌تى له‌ژير سه‌ركردايه‌تى هيزه‌يل بيگانه‌ وه‌ ده‌خاڵه‌تيگ له‌ كاروبار ناوچه‌گه‌ هساو كرد.
رۆحانى له‌ وته‌يگ له‌وه‌رده‌م كۆمه‌ڵه‌ى گشتى نه‌ته‌وه‌يل يه‌كگرتگ وت: روێداگه‌يل ئى دوياخره‌ له‌ ناوچه‌گه‌ ئاسايش ته‌نگ هورمز و كه‌نداو خسته‌ مه‌ترسى، باس له‌وه‌يش كرد ك ئاسايش بايه‌سه‌ ئه‌را گشتلايگ بدێ وه‌بى جياوازى.
جى باسه‌، رۆحانى داوايش له‌گشت ده‌وڵه‌ته‌يل ناوچه‌گه‌ كرد بانه‌ ناو ده‌سپيشخه‌رێ هاوپه‌يمانى ئوميد له‌وه‌ر خاتر ئاشتى له‌ ته‌نگ هورمز و يه‌يش ده‌رخست ك ئه‌و هاوپه‌يمانيه‌ له‌بان بنه‌ماى له‌يه‌كڕه‌سينه‌وه‌و حورمه‌تگرتن سه‌روه‌رێ ده‌وڵه‌ته‌يل ئه‌دێ.
